Съобщение за инвестиционно предложение „Преустройство на част от съществуваща сграда за производство на каучукови изделия“ с местоположение: ПИ с идентификатор 07603.502.451 по КК и КР на град Бяла 
СЪОБЩЕНИЕ 
по чл.5, ал.2 на Наредбата за условията и реда за извършване на ОВОС

Внесеното от възложителя „ГАМА” ООД инвестиционно предложение за „ Преустройство на част от съществуваща сграда за производство на каучукови изделия” с местоположение: ПИ с идентификатор 07603.502.451 по КК и КР на град Бяла, попада в обхвата на т.9 „Каучукова промишленост. Производство и преработка на продукти на базата на еластомери“от Приложение 2 към чл. 93, ал.1, т.1 и 2 от Закона за опазване на околната среда и на основание чл.93, ал.1, т.1 от Закона подлежи на преценяване необходимостта от извършване на ОВОС. 
Съгласно чл.2, ал.1, т.1 от Наредбата за условията и реда за извършване на оценка за съвместимостта /ОС/ на планове, програми, проекти и инвестиционни предложения с предмета и целите на опазване на защитените зони (ДВ, бр. 73/11.09.2007г., изм. и доп. ДВ, бр. 3/2018г.), следва да се извърши процедура по преценяване на вероятната степен на въздействие върху защитените зони. 
Възложителят е уведомен за действията, които трябва да предприеме с писмо на РИОСВ – Русе с изх. № АО-5153-(2)/09.12.2019 г. 
Копие на писмото е изпратено в Община Бяла.
